STECON "2025Q3

บริษัท สเตคอน กรุ๊ป จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนและเก้าเดือนสิ้นสุดวันที่ 30 กันยายน 2568

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท สเตคอน กรุ๊ป จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย บริษัทฯดำเนินธุรกิจหลักในการประกอบธุรกิจลงทุน ที่อยู่ตามที่จดทะเบียนของบริษัทฯอยู่ที่
เลขที่ 32/59-32/60 อาคารซิโน-ไทย ทาวเวอร์ ถนนสุขุมวิท 21 แขวงคลองเตยเหนือ เขตวัฒนา กรุงเทพมหานคร

1.2 	การปรับโครงสร้างการถือหุ้นและการจัดการของกลุ่มบริษัทฯ

ในระหว่างปี 2567 บริษัทฯได้ทำคำเสนอซื้อหลักทรัพย์ทั้งหมดของบริษัท ซิโน-ไทย เอ็นจีเนียริ่ง แอนด์
คอนสตรัคชั่น จำกัด (มหาชน) (“STEC”) โดยบริษัทฯออกและเสนอขายหุ้นของบริษัทฯในอัตราแลกหลักทรัพย์เท่ากับ 1 ต่อ 1 ซึ่งจะเท่ากับ 1 หุ้นสามัญที่ออกใหม่ของบริษัทฯต่อ 1 หุ้นสามัญของ STEC กำหนดระยะเวลารับซื้อรวมทั้งสิ้น 45 วันทำการ ตั้งแต่วันที่ 19 สิงหาคม 2567 ถึง 21 ตุลาคม 2567 ซึ่งระยะเวลาในการทำคำเสนอซื้อได้สิ้นสุดแล้ว และมีผู้ถือหุ้นของ STEC ตอบรับคำเสนอซื้อเป็นจำนวนรวม 1,519,080,193 หุ้น คิดเป็นร้อยละ 99.60 ของจำนวนหุ้นที่ออกและจำหน่ายแล้วทั้งหมดของ STEC จึงถือว่าการทำคำเสนอซื้อดังกล่าวเป็นผลสำเร็จ และมีผลทำให้ STEC เป็นบริษัทย่อยของบริษัทฯ และบริษัทฯได้จดทะเบียนเปลี่ยนแปลงทุนชำระแล้วกับกระทรวงพาณิชย์ในวันที่ 24 ตุลาคม 2567

เมื่อวันที่ 29 ตุลาคม 2567 หุ้นสามัญของบริษัทฯได้เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”) แทนหุ้นสามัญของ STEC ซึ่งถูกเพิกถอนออกจากการเป็นหลักทรัพย์
จดทะเบียนในตลาดหลักทรัพย์ฯในวันเดียวกัน

1.3	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาลโดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการใน                                      งบฐานะการเงิน งบกำไรขาดทุน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และ
งบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น                          งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.4	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท สเตคอน กรุ๊ป จำกัด (มหาชน)
(ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า
“กลุ่มบริษัท”) และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่
31 ธันวาคม 2567 ในระหว่างงวดปัจจุบันมีการลงทุนในบริษัทย่อยเพิ่มเติมตามที่กล่าวไว้ในหมายเหตุประกอบงบการเงินระหว่างกาลแบบย่อข้อ 6

ตามที่กล่าวไว้ในหมายเหตุประกอบงบการเงินระหว่างกาลแบบย่อข้อ 1.2 บริษัทฯได้ดำเนินการตามแผน
การปรับโครงสร้างการถือหุ้นและการจัดการของกลุ่มบริษัทฯ โดยงบกำไรขาดทุนรวม งบกำไรขาดทุนเบ็ดเสร็จรวมสำหรับงวดสามเดือนและเก้าเดือนสิ้นสุดวันที่ 30 กันยายน 2567 และงบการเปลี่ยนแปลง
ส่วนของผู้ถือหุ้นรวม และงบกระแสเงินสดรวมสำหรับงวดเก้าเดือนสิ้นสุดวันที่ 30 กันยายน 2567 รวมถึงการเปิดเผยข้อมูลในหมายเหตุประกอบงบการเงินระหว่างกาลแบบย่อซึ่งแสดงเป็นข้อมูลเปรียบเทียบได้ถูกจัดทำขึ้นเสมือนว่าการปรับโครงสร้างได้เกิดขึ้นตั้งแต่วันต้นงวดในงบการเงินปีก่อนที่นำมาเปรียบเทียบ

1.5	นโยบายการบัญชี

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2567

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

2.	รายการธุรกิจกับกิจการที่เกี่ยวข้องกัน

กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ในระหว่างงวดปัจจุบันไม่มีการเปลี่ยนแปลงที่สำคัญในนโยบาย   การกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างกลุ่มบริษัทและกิจการที่เกี่ยวข้องกัน มีรายละเอียดดังนี้

เงินให้กู้ยืมแก่กิจการที่เกี่ยวข้องกัน

ยอดคงค้างของเงินให้กู้ยืมแก่กิจการที่เกี่ยวข้องกัน ณ วันที่ 30 กันยายน 2568 และ 31 ธันวาคม 2567                      และการเคลื่อนไหวของเงินให้กู้ยืมดังกล่าวมีรายละเอียดดังนี้

เงินให้กู้ยืมระยะสั้นแก่กิจการที่เกี่ยวข้องกัน

เงินให้กู้ยืมระยะสั้นแก่กิจการร่วมค้า ซีเคเอสที-ดีซี2 และกิจการร่วมค้า ซีเคเอสที-ดีซี3 เป็นเงินให้กู้ยืมในรูปตั๋วสัญญาใช้เงิน เงินให้กู้ยืมดังกล่าวคิดดอกเบี้ยในอัตราเงินฝากประจำ 12 เดือน และมีกำหนดชำระคืน                  เมื่อทวงถาม

เงินให้กู้ยืมระยะสั้นแก่บริษัทย่อยเป็นเงินให้กู้ยืมในรูปตั๋วสัญญาใช้เงิน เงินให้กู้ยืมดังกล่าวคิดอัตราดอกเบี้ยคงที่ตามที่ระบุในสัญญาและมีกำหนดชำระคืนเมื่อทวงถาม

เงินให้กู้ยืมระยะยาวแก่กิจการที่เกี่ยวข้องกัน

บริษัทย่อยได้ทำสัญญาเงินให้กู้ยืมแก่บริษัท นอร์ทเทิร์น บางกอกโมโนเรล จำกัด (“นอร์ทเทิร์น”) และบริษัท อีสเทิร์น บางกอกโมโนเรล จำกัด (“อีสเทิร์น”) โดยมีวงเงินให้กู้ยืมจำนวน 1,160 ล้านบาท และ 547 ล้านบาท ตามลำดับ เงินให้กู้ยืมดังกล่าวคิดอัตราดอกเบี้ยคงที่ตามที่ระบุในสัญญา และมีกำหนดชำระคืน                            เมื่อทวงถาม เนื่องจากบริษัทย่อยคาดว่ายังไม่เรียกชำระคืนเงินให้กู้ยืมภายในระยะเวลาอันสั้น บริษัทย่อย แสดงรายการเงินให้กู้ยืมดังกล่าวเป็นสินทรัพย์ไม่หมุนเวียนในงบฐานะการเงิน

ในระหว่างงวดปัจจุบัน กลุ่มบริษัทได้จัดประเภทเงินให้กู้ยืมระยะยาวแก่นอร์ทเทิร์นและอีสเทิร์นใหม่จากเงินให้กู้ยืมระยะยาวแก่กิจการที่เกี่ยวข้องกันเป็นเงินให้กู้ยืมระยะยาวแก่บริษัทอื่น ตามเหตุผลที่กล่าวไว้ในหมายเหตุประกอบงบการเงินระหว่างกาลแบบย่อข้อ 8

เงินให้กู้ยืมระยะยาวแก่บริษัท เวอร์ติคอล พระราม 9 อัลไลแอนซ์ 1 จำกัด เป็นเงินให้กู้ยืมในรูป
ตั๋วสัญญาใช้เงิน เงินให้กู้ยืมดังกล่าวคิดอัตราดอกเบี้ยคงที่ตามที่ระบุในสัญญาและมีกำหนดชำระคืน
เมื่อทวงถาม เนื่องจากบริษัทย่อยคาดว่ายังไม่เรียกชำระคืนเงินให้กู้ยืมภายในระยะเวลาอันสั้น บริษัทย่อยแสดงรายการเงินให้กู้ยืมดังกล่าวเป็นสินทรัพย์ไม่หมุนเวียนในงบฐานะการเงิน

เงินกู้ยืมระยะสั้นจากบุคคลและกิจการที่เกี่ยวข้องกัน

ยอดคงค้างของเงินกู้ยืมระยะสั้นจากบุคคลและกิจการที่เกี่ยวข้องกัน ณ วันที่ 30 กันยายน 2568 และ
31 ธันวาคม 2567 และการเคลื่อนไหวของเงินกู้ยืมดังกล่าวมีรายละเอียดดังนี้

เงินกู้ยืมจากบุคคลและกิจการที่เกี่ยวข้องกันคิดอัตราดอกเบี้ยคงที่ตามที่ระบุในสัญญา

3.	ลูกหนี้การค้าและลูกหนี้อื่น

4.	สินทรัพย์ที่เกิดจากสัญญา/หนี้สินที่เกิดจากสัญญา

5.	สินทรัพย์ทางการเงินไม่หมุนเวียนอื่น

รายการเปลี่ยนแปลงของเงินลงทุนในตราสารทุนซึ่งวัดมูลค่ายุติธรรมผ่านกำไรขาดทุนเบ็ดเสร็จอื่น                              สำหรับงวดเก้าเดือนสิ้นสุดวันที่ 30 กันยายน 2568 สรุปได้ดังนี้

บริษัทย่อยได้รับเงินปันผลจากเงินลงทุนในตราสารทุนที่กำหนดให้วัดมูลค่าด้วยมูลค่ายุติธรรมผ่าน
กำไรขาดทุนเบ็ดเสร็จอื่น ซึ่งที่ยังถืออยู่ ณ วันสิ้นรอบระยะเวลารายงานสำหรับงวดเก้าเดือนสิ้นสุดวันที่
30 กันยายน 2568  เป็นจำนวน 222 ล้านบาท (2567: 204 ล้านบาท)

เงินลงทุนในตราสารทุนของบริษัทจดทะเบียนและหน่วยลงทุนในกองทุนรวมอสังหาริมทรัพย์วัดมูลค่าด้วยมูลค่ายุติธรรมในระดับชั้นที่ 1 ซึ่งเป็นการใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

เงินลงทุนในตราสารทุนของบริษัทที่ไม่ใช่บริษัทจดทะเบียนวัดมูลค่าด้วยมูลค่ายุติธรรมในระดับชั้นที่ 3  ซึ่งเป็นการใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินสดในอนาคต

เงินลงทุนในหน่วยลงทุนในกองทุนเปิดวัดมูลค่าด้วยมูลค่ายุติธรรมในระดับชั้นที่ 2 ซึ่งเป็นการใช้ข้อมูลอื่น                                    ที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม มูลค่ายุติธรรมของหน่วยลงทุนดังกล่าวคำนวณโดยใช้ราคามูลค่าสินทรัพย์สุทธิของหน่วยลงทุน

6.	เงินลงทุนในบริษัทย่อย

เงินลงทุนในบริษัทย่อยตามที่แสดงอยู่ในงบการเงินเฉพาะกิจการ มีรายละเอียดดังต่อไปนี้

บริษัทย่อยที่บริษัทฯถือหุ้นโดยตรง

บริษัท สเตลล่าร์ คอนเน็กซ์ จำกัด (“STELLAR”)

เมื่อวันที่ 5 กุมภาพันธ์ 2568 ที่ประชุมวิสามัญผู้ถือหุ้นของ STELLAR ได้มีมติพิเศษอนุมัติให้จดทะเบียนเปลี่ยนชื่อบริษัทตามที่จดทะเบียนกับกระทรวงพาณิชย์จากเดิม “บริษัท สเตคอน โลจิสติกส์ แอนด์
ทรานสปอร์เทชั่น จำกัด” เป็น“บริษัท สเตลล่าร์ คอนเน็กซ์ จำกัด” และได้จดทะเบียนการเปลี่ยนชื่อกับกระทรวงพาณิชย์แล้วเมื่อวันที่ 7 กุมภาพันธ์ 2568

เมื่อวันที่ 3 เมษายน 2568 ที่ประชุมวิสามัญผู้ถือหุ้นของ STELLAR ได้มีมติพิเศษอนุมัติให้เพิ่มทุน                จดทะเบียนจำนวน 5 ล้านบาท โดยการออกหุ้นสามัญใหม่จำนวน 0.5 ล้านหุ้น มูลค่าหุ้นละ 10 บาท บริษัทฯได้ลงทุนในหุ้นสามัญเพิ่มทุนของบริษัทย่อยดังกล่าวจำนวน 5 ล้านบาท เพื่อรักษาสัดส่วนการถือหุ้นเดิม

บริษัท สเตคอน เพาเวอร์ จำกัด (“STECP”)

เมื่อวันที่ 31 มกราคม 2568 บริษัทฯเข้าทำสัญญากับ STEC เพื่อซื้อหุ้นสามัญของ STECP จำนวน 4.25
ล้านหุ้น หรือคิดเป็นร้อยละร้อยของจำนวนหุ้นทั้งหมดในราคามูลค่าตามบัญชีคิดเป็นจำนวน
409.1 ล้านบาท

เมื่อวันที่ 9 กันยายน 2568 ที่ประชุมวิสามัญผู้ถือหุ้นของ STECP ได้มีมติพิเศษอนุมัติให้เพิ่มทุนจดทะเบียนจำนวน 108 ล้านบาท โดยการออกหุ้นสามัญใหม่จำนวน 1.08 ล้านหุ้น มูลค่าหุ้นละ 100 บาท บริษัทฯได้ลงทุนในหุ้นสามัญเพิ่มทุนของบริษัทย่อยดังกล่าวจำนวน 108.0 ล้านบาท เพื่อรักษาสัดส่วนการถือหุ้นเดิม

บริษัท สเตคเอ็กซ์ เวนเจอร์ส จำกัด (“STECX”)

เมื่อวันที่ 31 มกราคม 2568 บริษัทฯเข้าทำสัญญากับ STEC เพื่อซื้อหุ้นสามัญของ STECX จำนวน 0.75
ล้านหุ้น หรือคิดเป็นร้อยละร้อยของจำนวนหุ้นทั้งหมดในราคามูลค่าตามบัญชีคิดเป็นจำนวน
17.7 ล้านบาท

บริษัท สเตคอน โลจิสติกส์ แอนด์ ทรานสปอร์เทชั่น จำกัด (“STECL”)

เมื่อวันที่ 21 มกราคม 2568 บริษัทฯเข้าทำสัญญากับบริษัท เอช ที อาร์ จำกัด เพื่อซื้อหุ้นสามัญของ STECL จำนวน 0.1 ล้านหุ้น หรือคิดเป็นร้อยละร้อยของจำนวนหุ้นทั้งหมดในราคามูลค่าตามบัญชีคิดเป็นจำนวน 2.2 ล้านบาท

เมื่อวันที่ 27 กุมภาพันธ์ 2568 ที่ประชุมวิสามัญผู้ถือหุ้นของ STECLได้มีมติพิเศษอนุมัติให้จดทะเบียนเปลี่ยนชื่อบริษัทตามที่จดทะเบียนกับกระทรวงพาณิชย์จากเดิม “บริษัท ปทุมวัน เรียล เอสเทท จำกัด” เป็น “บริษัท สเตคอน โลจิสติกส์ แอนด์ ทรานสปอร์เทชั่น จำกัด” และได้จดทะเบียนการเปลี่ยนชื่อกับกระทรวงพาณิชย์แล้วเมื่อวันที่ 3 มีนาคม 2568

เมื่อวันที่ 18 กันยายน 2568 ที่ประชุมวิสามัญผู้ถือหุ้นของ STECL ได้มีมติพิเศษอนุมัติให้เพิ่มทุนจดทะเบียนจำนวน 2.6 ล้านบาท โดยการออกหุ้นสามัญใหม่จำนวน 0.26 ล้านหุ้น มูลค่าหุ้นละ 10 บาท บริษัทฯได้ลงทุนในหุ้นสามัญเพิ่มทุนของบริษัทย่อยดังกล่าวจำนวน 2.6 ล้านบาท เพื่อรักษาสัดส่วนการถือหุ้นเดิม

Stecon Group Global Private Limited (“STECG”)

เมื่อวันที่ 14 เมษายน 2568 บริษัทฯเข้าลงทุนใน STECG ซึ่งจัดตั้งขึ้นใหม่ในประเทศสิงคโปร์ เพื่อดำเนินธุรกิจที่เกี่ยวข้องกับการลงทุน โดย STECG มีทุนจดทะเบียนจำนวน 3,000 เหรียญสหรัฐ (หุ้นสามัญ 100 หุ้น มูลค่าที่ตราไว้หุ้นละ 30 เหรียญสหรัฐ) ซึ่งบริษัทฯได้จ่ายชำระค่าหุ้นสามัญทั้งหมดจำนวน 0.1 ล้านบาท                      คิดเป็นสัดส่วนการถือหุ้นร้อยละ 100

บริษัทย่อยที่บริษัทฯถือหุ้นโดยอ้อม

บริษัท สเตลล่าร์ ดีซี จำกัด (“STELLAR DC”)

เมื่อวันที่ 13 เมษายน 2568 ที่ประชุมคณะกรรมการของ STELLAR ได้มีมติอนุมัติให้จัดตั้ง STELLAR DC โดยมีทุนจดทะเบียน 5 ล้านบาท (หุ้นสามัญ 50,000 หุ้น มูลค่าที่ตราไว้หุ้นละ 100 บาท) ทั้งนี้ STELLAR ได้จ่ายชำระค่าหุ้นสามัญทั้งหมดจำนวน 5 ล้านบาท และจดทะเบียนจัดตั้งบริษัทกับกระทรวงพาณิชย์แล้ว                เมื่อวันที่ 17 เมษายน 2568

บริษัท สตรัคเซนส์ จำกัด

เมื่อวันที่ 23 กันยายน 2568 STECL และบริษัทผู้ร่วมลงทุนหนึ่งร่วมกันจัดตั้งบริษัท สตรัคเซนส์ จำกัด
โดยมีทุนจดทะเบียนจำนวน 5 ล้านบาท (หุ้นสามัญ 50,000 หุ้น มูลค่าที่ตราไว้หุ้นละ 100 บาท) ทั้งนี้ STECL ได้ชำระเงินค่าหุ้นดังกล่าวตามสัดส่วนการถือหุ้นร้อยละ 51 หรือคิดเป็นจำนวนเงินรวม 2.5 ล้านบาท และจดทะเบียนจัดตั้งบริษัทกับกระทรวงพาณิชย์แล้วเมื่อวันที่ 29 กันยายน 2568

7.	เงินลงทุนในการร่วมค้า

บริษัท ออมนิโฟลว์ จำกัด (“Omni Flow”)

ในเดือนเมษายน 2568 บริษัทย่อยและบริษัทผู้ร่วมทุนอีกสองแห่งได้ร่วมกันจัดตั้ง Omni Flow เพื่อประกอบธุรกิจผลิตและจำหน่ายกระแสไฟฟ้า โดยบริษัทดังกล่าวมีทุนจดทะเบียนจำนวน 1.5 ล้านบาท และเรียกชำระแล้วร้อยละ 25 บริษัทย่อยเข้าลงทุนในหุ้นสามัญของบริษัทดังกล่าวแล้วตามสัดส่วนการถือหุ้นร้อยละ 33 เป็นจำนวนเงินรวม 0.1 ล้านบาท

บริษัท เวอร์ติคอล พระราม 9 อัลไลแอนซ์ 1 จำกัด

เมื่อวันที่ 30 กันยายน 2568 STECX ได้เข้าซื้อหุ้นสามัญจากผู้ถือหุ้นรายเดิมของบริษัท เวอร์ติคอล พระราม 9 อัลไลแอนซ์ 1 จำกัด ซึ่งดำเนินธุรกิจหลักในการประกอบธุรกิจพัฒนาอสังหาริมทรัพย์ประเภทคอนโดมิเนียม จำนวน 50,000 หุ้น หรือคิดเป็นสัดส่วนการถือหุ้นร้อยละ 50 เป็นจำนวนเงินรวม 542.5 ล้านบาท

8.	เงินลงทุนในบริษัทร่วม

บริษัท อู่ตะเภา อินเตอร์เนชั่นแนล เอวิเอชั่น จำกัด (“อู่ตะเภา”)

ในระหว่างงวดปัจจุบัน อู่ตะเภาได้เรียกชำระค่าหุ้นเพิ่มเติมอีกร้อยละ 50 เป็นจำนวนเงิน 1,050 ล้านบาท
(หุ้นสามัญ 21 ล้านหุ้น มูลค่าที่ตราไว้หุ้นละ 100 บาท) โดยบริษัทย่อยได้จ่ายชำระค่าหุ้นเพิ่มเติมดังกล่าวแล้วในเดือนมีนาคม 2568

บริษัทย่อยได้นำวงเงินสินเชื่อประเภทหนังสือค้ำประกันที่ได้รับจากธนาคารพาณิชย์แห่งหนึ่งจำนวน
900 ล้านบาท ไปขอออกหนังสือค้ำประกันให้กับอู่ตะเภา เพื่อใช้ค้ำประกันการปฏิบัติงานตามสัญญา
ร่วมทุนโครงการพัฒนาสนามบินอู่ตะเภาและเมืองการบินภาคตะวันออก นอกจากนี้บริษัทย่อยยังให้การ
ค้ำประกันต่อสำนักงานคณะกรรมการนโยบายการพัฒนาเขตพัฒนาพิเศษภาคตะวันออก เป็นจำนวนเงิน
ไม่เกิน 5,889 ล้านบาท สำหรับความเสียหายส่วนที่เกินกว่ามูลค่าหนังสือค้ำประกันข้างต้น

บริษัท ไซเท็ม เอสที เอ็นจิเนียริ่ง แอนด์ เซอร์วิส จำกัด

ในเดือนมกราคม 2568 บริษัทย่อยได้ลงทุนในหุ้นสามัญเพิ่มทุนของบริษัท ไซเท็ม เอสที เอ็นจิเนียริ่ง แอนด์ เซอร์วิส จำกัด เพื่อรักษาสัดส่วนการถือหุ้นเดิมรวมเป็นจำนวนเงิน 4.5 ล้านบาท (หุ้นสามัญ 45,000 หุ้น
มูลค่าที่ตราไว้หุ้นละ 100 บาท)

บริษัท อีสท์วอเตอร์ สเตคอน ยูทิลิตี้ส์ จำกัด

ในเดือนสิงหาคม 2568 บริษัทย่อยและบริษัทผู้ร่วมทุนแห่งหนึ่งได้ร่วมกันจัดตั้งบริษัท อีสท์วอเตอร์
สเตคอน ยูทิลิตี้ส์ จำกัด เพื่อประกอบธุรกิจหลักในการประกอบธุรกิจการจัดหาน้ำและการจ่ายน้ำผ่านระบบประปา โดยบริษัทดังกล่าวมีทุนจดทะเบียนจำนวน 1 ล้านบาท บริษัทย่อยเข้าลงทุนในหุ้นสามัญของบริษัทดังกล่าวแล้วตามสัดส่วนการถือหุ้นร้อยละ 40 เป็นจำนวนเงินรวม 0.4 ล้านบาท

บริษัท ดีเคเค ซิโน-ไทย เอ็นจิเนียริ่ง จำกัด

ในเดือนมิถุนายน 2568 บริษัทย่อยได้รับเงินคืนทุนรวม 27 ล้านบาท จากการชำระบัญชีของบริษัท ดีเคเค
ซิโน-ไทย เอ็นจิเนียริ่ง จำกัด

บริษัท บีจีเอสอาร์ 6 จำกัด (“บีจีเอสอาร์ 6”) และ บริษัท บีจีเอสอาร์ 81 จำกัด (“บีจีเอสอาร์ 81”)

บริษัทย่อยได้นำใบหุ้นทั้งหมดของบีจีเอสอาร์ 6 และบีจีเอสอาร์ 81 ไปจำนำเพื่อเป็นหลักทรัพย์ค้ำประกันการกู้ยืมเงินจากธนาคารของทั้งสองบริษัทดังกล่าว

นอกจากนี้ บริษัทย่อยทำสัญญาสนับสนุนทางการเงินในรูปแบบของเงินให้กู้ยืมหรือการค้ำประกันใด ๆ ตามสัดส่วนการลงทุนแก่บีจีเอสอาร์ 6 และบีจีเอสอาร์ 81 ณ วันที่ 30 กันยายน 2568 บริษัทย่อยไม่มีการให้เงินกู้ยืมแก่บริษัททั้งสองแห่ง

บริษัท นอร์ทเทิร์น บางกอกโมโนเรล จำกัด (“นอร์ทเทิร์น”) และบริษัท อีสเทิร์น บางกอกโมโนเรล จำกัด (“อีสเทิร์น”)

ในระหว่างงวดปัจจุบันกลุ่มบริษัทได้ตัดสินใจเปลี่ยนแนวทางการลงทุนในนอร์ทเทิร์นและอีสเทิร์น
และถอนตัวแทนที่อยู่ในคณะกรรมการของนอร์ทเทิร์นและอีสเทิร์น เนื่องจากรายการค้าที่สำคัญระหว่างกลุ่มบริษัทกับนอร์ทเทิร์นและอีสเทิร์นได้สิ้นสุดลง ส่งผลให้กลุ่มบริษัทไม่มีอิทธิพลอย่างมีนัยสำคัญต่อการกำหนดนโยบายและการดำเนินงานของนอร์ทเทิร์นและอีสเทิร์นอีกต่อไป ฝ่ายบริหารของกลุ่มบริษัทจึงได้พิจารณาจัดประเภทเงินลงทุนในนอร์ทเทิร์นและอีสเทิร์นใหม่เป็นเงินลงทุนในตราสารทุนซึ่งวัดมูลค่ายุติธรรมผ่านกำไรขาดทุนเบ็ดเสร็จอื่น

ผลกระทบจากการเปลี่ยนแปลงของบัญชีเงินลงทุนในนอร์ทเทิร์นและอีสเทิร์นสำหรับงวดเก้าเดือน
สิ้นสุดวันที่ 30 กันยายน 2568 แสดงได้ดังนี้

มูลค่ายุติธรรมของเงินลงทุนในนอร์ทเทิร์นและอีสเทิร์น คำนวณโดยผู้ประเมินราคาอิสระโดยวิธีพิจารณาจากรายได้ (Income Approach) ซึ่งมีลำดับชั้นของมูลค่ายุติธรรมเป็นระดับ 3

สมมติฐานที่สำคัญที่ใช้ในการประเมินมูลค่ายุติธรรมของเงินลงทุน สรุปได้ดังนี้

บริษัทย่อยได้นำใบหุ้นทั้งหมดของอีสเทิร์นและนอร์ทเทิร์นไปจำนำเพื่อเป็นหลักทรัพย์ค้ำประกันการกู้ยืมเงินจากธนาคารของทั้งสองบริษัทดังกล่าว

นอกจากนั้น บริษัทย่อยทำสัญญาสนับสนุนทางการเงินในรูปแบบของเงินให้กู้ยืมหรือการค้ำประกันใด ๆ
ตามสัดส่วนการลงทุนแก่อีสเทิร์นและนอร์ทเทิร์น ณ วันที่ 30 กันยายน 2568 บริษัทย่อยมีเงินให้กู้ยืมแก่
อีสเทิร์นและนอร์ทเทิร์นตามที่กล่าวไว้ในหมายเหตุประกอบงบการเงินระหว่างกาลแบบย่อข้อ 2

9.	ที่ดิน อาคาร และอุปกรณ์

รายการเปลี่ยนแปลงของบัญชีที่ดิน อาคาร และอุปกรณ์สำหรับงวดเก้าเดือนสิ้นสุดวันที่ 30 กันยายน 2568สรุปได้ดังนี้

ในระหว่างงวดปัจจุบัน บริษัทย่อยได้ทำสัญญาขายและเช่ากลับเครื่องจักรกับสถาบันการเงินแห่งหนึ่ง โดยบริษัทย่อยได้โอนเครื่องจักรให้แก่สถาบันการเงินในราคารวม 973 ล้านบาท และเช่าเครื่องจักรดังกล่าวกลับคืนจากสถาบันการเงิน เป็นระยะเวลา 3 - 4 ปี บริษัทย่อยพิจารณาว่ารายการขายและเช่ากลับดังกล่าว                    ไม่ถือเป็นการขายสินทรัพย์ ด้วยเหตุดังกล่าวบริษัทย่อยยังคงบันทึกเครื่องจักรไว้ในบัญชีที่ดิน อาคารและอุปกรณ์ และบันทึกเงินที่ได้รับจากสถาบันการเงินเป็นส่วนหนึ่งของหนี้สินตามสัญญาเช่า

10.	เงินกู้ยืมระยะสั้นจากสถาบันการเงิน

ตั๋วสัญญาใช้เงินมีกำหนดชำระคืนภายใน 3 - 6 เดือน คิดดอกเบี้ยในอัตราคงที่ตามที่ระบุในสัญญา และไม่มีหลักประกัน

11.	เจ้าหนี้การค้าและเจ้าหนี้หมุนเวียนอื่น

12.	สำรองผลขาดทุนของโครงการก่อสร้าง

โครงการก่อสร้างอุโมงค์ระบายน้ำบึงหนองบอน

ในระหว่างงวดปัจจุบัน กลุ่มบริษัทได้รับเงินชดเชยค่าสินไหมทดแทนจากบริษัทประกันจำนวนรวม
400 ล้านบาท โดยกลุ่มบริษัทรับรู้รายได้เงินชดเชยค่าสินไหมทดแทนดังกล่าวในงบกำไรขาดทุนรวมสำหรับงวดปัจจุบัน

13.	เงินกู้ยืมระยะยาวจากสถาบันการเงิน

การเปลี่ยนแปลงของบัญชีเงินกู้ยืมระยะยาวจากสถาบันการเงินสำหรับงวดเก้าเดือนสิ้นสุดวันที่
30 กันยายน 2568 มีรายละเอียดดังนี้

เงินกู้ยืมดังกล่าวค้ำประกันโดยการโอนสิทธิจากการเรียกชำระเงินค่างานจากลูกหนี้การค้าตามสัญญาของการร่วมการงาน

ภายใต้สัญญาเงินกู้ กลุ่มบริษัทต้องปฏิบัติตามเงื่อนไขทางการเงินบางประการตามที่ระบุในสัญญา เช่น
การดำรงอัตราส่วนหนี้สินต่อส่วนของผู้ถือหุ้น อัตราส่วนความสามารถในการชำระหนี้และการดำรงสัดส่วนการถือหุ้นในบริษัทต่าง ๆ ให้เป็นไปตามอัตราที่กำหนดในสัญญา เป็นต้น

ณ วันที่ 30 กันยายน 2568 กลุ่มบริษัทมีวงเงินกู้ยืมระยะยาวตามสัญญาเงินกู้ที่ยังมิได้เบิกใช้จำนวน
2,587 ล้านบาท

14.	หนี้สินตามสัญญาเช่า

การเปลี่ยนแปลงของบัญชีหนี้สินตามสัญญาเช่าสำหรับงวดเก้าเดือนสิ้นสุดวันที่ 30 กันยายน 2568
มีรายละเอียดดังนี้

15.	หุ้นทุนซื้อคืน

เมื่อวันที่ 14 มีนาคม 2568 ที่ประชุมคณะกรรมการบริษัทฯได้มีมติอนุมัติโครงการซื้อหุ้นคืนเพื่อบริหารการเงิน (Treasury Stocks) จำนวนไม่เกิน 150 ล้านหุ้น มูลค่ารวมไม่เกิน 900 ล้านบาท (ซึ่งไม่เกินร้อยละ 9.87 ของหุ้นที่จำหน่ายแล้วทั้งหมดของบริษัทฯ) โดยมีกำหนดระยะเวลาของการซื้อคืนภายใน 6 เดือน ตั้งแต่วันที่ 18 มีนาคม 2568 ถึง 17 กันยายน 2568

ในระหว่างงวดปัจจุบัน มีหุ้นสามัญที่ซื้อคืนโดยบริษัทฯ จำนวน 16,998,500 หุ้น มูลค่าตราไว้หุ้นละ 1 บาท คิดเป็นร้อยละ 1.12 ของหุ้นที่จำหน่ายแล้วทั้งหมด มูลค่ารวมของหุ้นสามัญซื้อคืนมีจำนวน 107 ล้านบาท

ตามจดหมายของสำนักงานคณะกรรมการกำกับหลักทรัพย์และตลาดหลักทรัพย์ที่กลต. ชส. (ว) 2/2548                                 ลงวันที่ 14 กุมภาพันธ์ 2548 เกี่ยวกับการซื้อหุ้นคืนว่า บริษัทมหาชนจำกัดจะซื้อหุ้นคืนได้ไม่เกินวงเงินกำไรสะสม และให้บริษัทต้องกันกำไรสะสมไว้เป็นเงินสำรองเท่ากับจำนวนเงินที่ได้จ่ายซื้อหุ้นคืนจนกว่าจะมีการจำหน่ายหุ้นซื้อคืนได้หมดหรือลดทุนที่ชำระแล้วโดยวิธีตัดหุ้นซื้อคืนที่จำหน่ายไม่หมดแล้วแต่กรณี                   ณ วันที่ 30 กันยายน 2568 บริษัทฯได้จัดสรรกำไรสะสมไว้เป็นสำรองสำหรับหุ้นสามัญซื้อคืนเป็นจำนวน 107 ล้านบาท

16.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไร (ขาดทุน) ก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567 สรุปได้ดังนี้

กลุ่มบริษัทอยู่ภายใต้ขอบเขตของกฎการคำนวณภาษีเงินได้เสาหลักที่สอง (Pillar Two model rule)
ที่เผยแพร่โดยองค์การเพื่อความร่วมมือทางเศรษฐกิจและการพัฒนา (OECD) โดยกลุ่มบริษัทมีการดำเนินธุรกิจอยู่ในประเทศไทยและประเทศสิงคโปร์ที่ได้มีการออกกฎหมายดังกล่าวแล้ว และมีผลบังคับใช้แล้วตั้งแต่วันที่ 1 มกราคม 2568 อย่างไรก็ตามในระหว่างปี 2568 กลุ่มบริษัทยังไม่มีการรับรู้ค่าใช้จ่ายภาษีเงินได้ของงวดปัจจุบันที่เกี่ยวข้องกับภาษีเงินได้เสาหลักที่สอง เนื่องจากกลุ่มบริษัทได้รับประโยชน์จากมาตรการผ่อนปรน “Transitional Safe Harbour” ภายใต้กฎหมายดังกล่าว

17.	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไร (ขาดทุน) สำหรับปีที่เป็นของผู้ถือหุ้นของบริษัทฯ
(ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

กำไรต่อหุ้นสำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567 แสดงการคำนวณได้ดังนี้

18.	ข้อมูลทางการเงินจำแนกตามส่วนงาน

กลุ่มบริษัทดำเนินกิจการในส่วนงานหลัก คือ การรับเหมาก่อสร้าง การให้เช่าอาคารสำนักงาน การจำหน่ายและให้เช่าเครื่องจักรและอุปกรณ์ก่อสร้าง การจำหน่ายน้ำสะอาด และการพัฒนาอสังหาริมทรัพย์ และดำเนินธุรกิจส่วนใหญ่ในส่วนงานทางภูมิศาสตร์ภายในประเทศ เนื่องจากในระหว่างงวดสามเดือนและ
เก้าเดือนสิ้นสุดวันที่ 30 กันยายน 2568 และ 2567 กลุ่มบริษัทไม่มีกิจกรรมที่เป็นสาระสำคัญในส่วนงานการให้เช่าอาคารสำนักงาน การจำหน่ายและให้เช่าเครื่องจักรและอุปกรณ์ก่อสร้าง การจำหน่ายน้ำสะอาด และการพัฒนาอสังหาริมทรัพย์ ดังนั้น จึงไม่มีการแสดงข้อมูลจำแนกตามส่วนงานธุรกิจ รายได้ กำไรจากการดำเนินงาน และสินทรัพย์ทั้งหมดที่แสดงอยู่ในงบการเงินจึงถือเป็นการรายงานตามส่วนงานดำเนินงานและเขตภูมิศาสตร์แล้ว

19.	ภาระผูกพันและหนี้สินที่อาจจะเกิดขึ้น

19.1	ภาระผูกพันเกี่ยวกับรายจ่ายฝ่ายทุน

ณ วันที่ 30 กันยายน 2568 กลุ่มบริษัทมีภาระผูกพันเกี่ยวกับรายจ่ายฝ่ายทุนซึ่งเกี่ยวข้องกับการซื้อเครื่องจักรและอุปกรณ์ก่อสร้าง ดังนี้

19.2	ภาระผูกพันเกี่ยวกับโครงการก่อสร้าง

ณ วันที่ 30 กันยายน 2568 กลุ่มบริษัทมีภาระผูกพันเกี่ยวกับสัญญาการก่อสร้างโครงการต่าง ๆ ดังนี้

กลุ่มบริษัทจะชำระเงินเมื่อได้รับสินค้าหรือบริการตามสัญญาดังกล่าวเรียบร้อยแล้ว

19.3	การค้ำประกัน

ณ วันที่ 30 กันยายน 2568 มีหนังสือค้ำประกันซึ่งออกโดยธนาคารในนามกลุ่มบริษัท ซึ่งมีรายละเอียดดังนี้

19.4	คดีฟ้องร้อง

บริษัทย่อยถูกฟ้องร้องดำเนินคดีโดยมีมูลหนี้จากการฟ้องร้องคิดเป็นจำนวนรวมประมาณ 1,091 ล้านบาท
ซึ่งคดีฟ้องร้องดังกล่าวส่วนใหญ่เกี่ยวเนื่องกับการที่บริษัทย่อยถูกกล่าวหาว่าบริษัทย่อยผิดสัญญาจ้าง ในขณะนี้คดียังอยู่ในระหว่างการพิจารณาของศาล ฝ่ายบริหารและที่ปรึกษาทางกฎหมายของบริษัทฯพิจารณาแล้วเห็นว่าเรื่องดังกล่าวข้างต้นจะไม่ก่อให้เกิดผลเสียหายอย่างมีสาระสำคัญต่อบริษัทฯ ดังนั้น                            จึงไม่มีการตั้งสำรองสำหรับหนี้สินที่อาจเกิดขึ้นไว้ในบัญชี

20. 	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

21.	เหตุการณ์ภายหลังรอบระยะเวลารายงาน

21.1	เมื่อวันที่ 16 ตุลาคม 2568 บริษัทย่อยได้ลงทุนในหุ้นสามัญเพิ่มทุนของบริษัท อีสท์วอเตอร์ สเตคอน
ยูทิลิตี้ส์ จำกัด (บริษัทร่วม) เพื่อรักษาสัดส่วนการถือหุ้นเดิมรวมเป็นจำนวนเงิน 17.3 ล้านบาท (หุ้นสามัญ 6,175,000 หุ้น มูลค่าที่ตราไว้หุ้นละ 10 บาท เรียกชำระแล้วร้อยละ 70.0)

21.2	เมื่อวันที่ 5 พฤศจิกายน 2568 บริษัท เอสเอ็นที คอนกรีต โซลูชั่น จำกัด (บริษัทย่อย) ได้เรียกชำระค่าหุ้นเพิ่มเติมอีกร้อยละ 25.0 ของหุ้นสามัญจำนวน 3,000,000 หุ้น มูลค่าหุ้นละ 100 บาท โดยบริษัทย่อยได้ชำระค่าหุ้นเพิ่มเติมดังกล่าวเป็นจำนวน 75.0 ล้านบาท

22.	การอนุมัติงบการเงินระหว่างกาล

งบการเงินระหว่างกาลนี้ได้รับการอนุมัติให้ออกโดยกรรมการผู้มีอำนาจของบริษัทฯเมื่อวันที่                                                       12 พฤศจิกายน 2568

|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | หลังการปรับโครงสร้างกิจการ | ก่อนการปรับโครงสร้างกิจการ |  |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| รายการธุรกิจกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| ดอกเบี้ยรับ | - | - | 2 | - |

| รายการธุรกิจกับบริษัทร่วม |  |  |  |  |

| รายได้จากสัญญาก่อสร้าง | 415 | 378 | - | - |

| รายการธุรกิจกับบริษัทที่เกี่ยวข้องกัน |  |  |  |  |

| รายได้จากสัญญาก่อสร้าง | 1,177 | 233 | - | - |

| รายได้จากการขายและบริการ | 10 | - | - | - |

| รายได้ค่าเช่าเครื่องจักรและอุปกรณ์ก่อสร้าง | 11 | 5 | - | - |

| ขายเครื่องจักรและอุปกรณ์ก่อสร้าง | - | 2 | - | - |

| ต้นทุนงานก่อสร้าง | 55 | 49 | - | - |

| ค่าบริหารโครงการ | 18 | 24 | - | - |

| ค่าเช่าเครื่องจักรและอุปกรณ์ก่อสร้าง | 2 | - | - | - |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | หลังการปรับโครงสร้างกิจการ | ก่อนการปรับโครงสร้างกิจการ |  |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| รายการธุรกิจกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| รายได้เงินปันผล | - | - | 1,519 | - |

| ดอกเบี้ยรับ | - | - | 6 | - |

| รายการธุรกิจกับบริษัทร่วม |  |  |  |  |

| รายได้จากสัญญาก่อสร้าง | 1,369 | 1,379 | - | - |

| รายการธุรกิจกับบริษัทที่เกี่ยวข้องกัน |  |  |  |  |

| รายได้จากสัญญาก่อสร้าง | 3,445 | 589 | - | - |

| รายได้จากการขายและบริการ | 10 | - | - | - |

| รายได้ค่าเช่าเครื่องจักรและอุปกรณ์ก่อสร้าง | 27 | 12 | - | - |

| ขายเครื่องจักรและอุปกรณ์ก่อสร้าง | - | 20 | - | - |

| ดอกเบี้ยรับ | 1 | - | - | - |

| ต้นทุนงานก่อสร้าง | 163 | 151 | - | - |

| ค่าบริหารโครงการ | 53 | 71 | - | - |

| ค่าเช่าเครื่องจักรและอุปกรณ์ก่อสร้าง | 5 | - | - | - |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| สินทรัพย์ |  |  |  |  |

| ลูกหนี้การค้า - กิจการที่เกี่ยวข้องกัน (หมายเหตุ 3) |  |  |  |  |

| การร่วมการงาน | 118,429 | 132,314 | - | - |

| การร่วมค้า | 13,756 | 13,756 | - | - |

| ผู้ร่วมดำเนินงานอื่น | 1,191,965 | - | - | - |

| บริษัทที่เกี่ยวข้องกัน (มีกรรมการร่วมกัน) | 31,004 | 22,356 | - | - |

| รวม | 1,355,154 | 168,426 | - | - |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (32,734) | (32,734) | - | - |

| สุทธิ | 1,322,420 | 135,692 | - | - |

| เงินทดรองแก่กิจการที่เกี่ยวข้องกัน (หมายเหตุ 3) |  |  |  |  |

| บริษัทย่อย | - | - | 19,457 | - |

| การร่วมการงาน | 80 | 355 | - | - |

| การร่วมค้า | 130 | 130 | - | - |

| ผู้ร่วมดำเนินงานอื่น | 2,773 | 195 | - | - |

| บริษัทที่เกี่ยวข้องกัน (มีกรรมการร่วมกัน) | - | 3 | - | - |

| รวม | 2,983 | 683 | 19,457 | - |

| รายได้ที่ยังไม่ได้เรียกชำระ |  |  |  |  |

| บริษัทร่วม | 381,303 | 267,312 | - | - |

| การร่วมการงาน | 245,562 | 204,733 | - | - |

| รวม | 626,865 | 472,045 | - | - |

| เงินประกันผลงานค้างรับ |  |  |  |  |

| บริษัทร่วม | 30,316 | 25,104 | - | - |

| เงินจ่ายล่วงหน้าผู้รับเหมา |  |  |  |  |

| ผู้ร่วมดำเนินงานอื่น | 8,272 | 8,969 | - | - |

| หนี้สิน |  |  |  |  |

| เจ้าหนี้การค้า - กิจการที่เกี่ยวข้องกัน (หมายเหตุ 11) |  |  |  |  |

| การร่วมการงาน | 709 | - | - | - |

| ผู้ร่วมดำเนินงานอื่น | 83,158 | 153,668 | - | - |

| บริษัทที่เกี่ยวข้องกัน (มีกรรมการร่วมกัน) | 1,576 | 21 | - | - |

| รวม | 85,443 | 153,689 | - | - |

| เจ้าหนี้อื่น - กิจการที่เกี่ยวข้องกัน (หมายเหตุ 11) |  |  |  |  |

| บริษัทย่อย | - | - | - | 21,741 |

| เจ้าหนี้จากการซื้อเงินลงทุน (หมายเหตุ 11) |  |  |  |  |

| บริษัทย่อย | - | - | 426,742 | - |

| การร่วมค้า | 125 | - | - | - |

| รวม | 125 | - | 426,742 | - |

|  |  |  |  |  |

|  |  |  |  |  |

| รายได้ค่าก่อสร้างรับล่วงหน้า |  |  |  |  |

| บริษัทร่วม | - | 768,646 | - | - |

| การร่วมการงาน | 8,641 | 44,802 | - | - |

| ผู้ร่วมดำเนินงานอื่น | 846,294 | - | - | - |

| รวม | 854,935 | 813,448 | - | - |

| เงินรับล่วงหน้าตามสัญญาก่อสร้าง |  |  |  |  |

| บริษัทร่วม | - | 198 | - | - |

| การร่วมการงาน | 169,044 | 282,238 | - | - |

| รวม | 169,044 | 282,436 | - | - |

| เจ้าหนี้เงินประกันผลงาน |  |  |  |  |

| ผู้ร่วมดำเนินงานอื่น | 9,650 | 8,901 | - | - |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินรวม | งบการเงินรวม | งบการเงินรวม | งบการเงินรวม |

| เงินให้กู้ยืมระยะสั้น | ลักษณะความสัมพันธ์ | ยอดคงเหลือ                   ณ วันที่                           31 ธันวาคม 2567 | เพิ่มขึ้น                         ในระหว่างงวด | ลดลง                        ในระหว่างงวด | ยอดคงเหลือ               ณ วันที่                        30 กันยายน 2568 |

|  |  | (ตรวจสอบแล้ว) |  |  |  |

| กิจการร่วมค้า ซีเคเอสที-ดีซี2 | การร่วมการงาน | 48,000 | - | - | 48,000 |

| กิจการร่วมค้า ซีเคเอสที-ดีซี3 | การร่วมการงาน | 84,000 | 38,000 | (4,500) | 117,500 |

| รวม |  | 132,000 | 38,000 | (4,500) | 165,500 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| เงินให้กู้ยืมระยะสั้น | ลักษณะความสัมพันธ์ | ยอดคงเหลือ                   ณ วันที่                           31 ธันวาคม 2567 | เพิ่มขึ้น                         ในระหว่างงวด | ลดลง                        ในระหว่างงวด | ขาดทุน                จากอัตราแลกเปลี่ยนที่ยัง               ไม่เกิดขึ้นจริง | ยอดคงเหลือ               ณ วันที่                        30 กันยายน 2568 |

|  |  | (ตรวจสอบแล้ว) |  |  |  |  |

| บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) | บริษัทย่อย | - | 2,710,000 | (2,290,000) | - | 420,000 |

| บริษัท สเตคอน เพาเวอร์ จำกัด | บริษัทย่อย | - | 14,295 | - | - | 14,295 |

| บริษัท สเตคเอ็กซ์ เวนเจอร์ส จำกัด | บริษัทย่อย | - | 610,000 | - | - | 610,000 |

| Stecon Group Global Private Limited | บริษัทย่อย | - | 137,460 | - | (3,128) | 134,332 |

| รวม |  | - | 3,471,755 | (2,290,000) | (3,128) | 1,178,627 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

| เงินให้กู้ยืมระยะยาว | ลักษณะความสัมพันธ์ | ยอดคงเหลือ                   ณ วันที่                           31 ธันวาคม 2567 | เพิ่มขึ้น                         ในระหว่างงวด | โอนไปเป็น เงินให้กู้ยืมระยะยาวแก่บริษัทอื่น | ยอดคงเหลือ               ณ วันที่                        30 กันยายน 2568 | ยอดคงเหลือ               ณ วันที่                        30 กันยายน 2568 |

|  |  | (ตรวจสอบแล้ว) |  |  |  |  |

| บริษัท นอร์ทเทิร์น บางกอก โมโนเรล จำกัด | บริษัทร่วม | 898,671 | 139,109 | (1,037,780) | - | - |

| บริษัท อีสเทิร์น บางกอก โมโนเรล จำกัด | บริษัทร่วม | 385,800 | 131,400 | (517,200) | - | - |

| บริษัท เวอร์ติคอล พระราม 9 อัลไลแอนซ์ 1 จำกัด | การร่วมค้า | - | 67,500 | - | 67,500 | 67,500 |

| รวม |  | 1,284,471 | 338,009 | (1,554,980) | 67,500 | 67,500 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินรวม | งบการเงินรวม | งบการเงินรวม | งบการเงินรวม |

| เงินกู้ยืมระยะสั้นจาก | ลักษณะความสัมพันธ์ | ยอดคงเหลือ                   ณ วันที่                           31 ธันวาคม 2567 | เพิ่มขึ้น                         ในระหว่างงวด | ลดลง                        ในระหว่างงวด | ยอดคงเหลือ               ณ วันที่                        30 กันยายน 2568 |

|  |  | (ตรวจสอบแล้ว) |  |  |  |

| บริษัท อู่ตะเภา อินเตอร์ เนชั่นแนล เอวิเอชั่น จำกัด | บริษัทร่วม | 342,000 | 260,000 | (239,000) | 363,000 |

| บริษัท ซี123คอนสตรัคชั่น จำกัด | บริษัทที่ เกี่ยวข้องกัน | 3,400 | - | - | 3,400 |

| กรรมการ (ผู้ถือหุ้น) | บุคคลที่ เกี่ยวข้องกัน | 1,500 | 950 | - | 2,450 |

| รวม |  | 346,900 | 260,950 | (239,000) | 368,850 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 2,202,924 | 2,632,117 | - | - |

| ค้างชำระ |  |  |  |  |

| ไม่เกิน 3 เดือน | 860,965 | 730,204 | - | - |

| 3 - 6 เดือน | 266,667 | 798,859 | - | - |

| 6 - 12 เดือน | 280,406 | 465,128 | - | - |

| มากกว่า 12 เดือน | 1,331,886 | 200,120 | - | - |

| รวม | 4,942,848 | 4,826,428 | - | - |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (1,057,228) | (1,060,655) | - | - |

| รวมลูกหนี้การค้า - กิจการที่ไม่เกี่ยวข้องกัน, สุทธิ | 3,885,620 | 3,765,773 | - | - |

| ลูกหนี้การค้า - กิจการที่เกี่ยวข้องกัน (หมายเหตุ 2) |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 1,311,154 | 79,028 | - | - |

| ค้างชำระ |  |  |  |  |

| ไม่เกิน 3 เดือน | 11,266 | 56,664 | - | - |

| มากกว่า 12 เดือน | 32,734 | 32,734 | - | - |

| รวม | 1,355,154 | 168,426 | - | - |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (32,734) | (32,734) | - | - |

| รวมลูกหนี้การค้า - กิจการที่เกี่ยวข้องกัน, สุทธิ | 1,322,420 | 135,692 | - | - |

| รวมลูกหนี้การค้า - สุทธิ | 5,208,040 | 3,901,465 | - | - |

| ลูกหนี้อื่น |  |  |  |  |

| เงินทดรองแก่กิจการที่เกี่ยวข้องกัน (หมายเหตุ 2) | 2,983 | 683 | 19,457 | - |

| รวมลูกหนี้อื่น | 2,983 | 683 | 19,457 | - |

| รวมลูกหนี้การค้าและลูกหนี้อื่น - สุทธิ | 5,211,023 | 3,902,148 | 19,457 | - |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม |

|  | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |

| สินทรัพย์ที่เกิดจากสัญญา |  |  |

| รายได้ที่ยังไม่ได้เรียกชำระ - สุทธิ | 5,858,900 | 6,669,659 |

| เงินประกันผลงานค้างรับ | 1,298,086 | 987,067 |

| รวมสินทรัพย์ที่เกิดจากสัญญา | 7,156,986 | 7,656,726 |

|  |  |  |

| หนี้สินที่เกิดจากสัญญา |  |  |

| รายได้ค่าก่อสร้างรับล่วงหน้า | (4,178,475) | (3,077,032) |

| เงินรับล่วงหน้าจากผู้ว่าจ้าง | (6,361,921) | (6,294,298) |

| รวมหนี้สินที่เกิดจากสัญญา | (10,540,396) | (9,371,330) |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม |

|  | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |

| ตราสารหนี้ที่แสดงมูลค่าด้วยวิธีราคาทุนตัดจำหน่าย |  |  |

| หุ้นกู้ภาคเอกชนในประเทศ | 98,809 | 66,131 |

| ตราสารหนี้ที่วัดมูลค่ายุติธรรมผ่านกำไรหรือขาดทุน |  |  |

| หน่วยลงทุนในกองทุนเปิดในประเทศ | 20,217 | 10,234 |

| ตราสารทุนที่กำหนดให้วัดมูลค่าด้วยมูลค่ายุติธรรมผ่าน กำไรขาดทุนเบ็ดเสร็จอื่น |  |  |

| ตราสารทุนของบริษัทจดทะเบียนในประเทศ | 9,897,075 | 13,206,517 |

| ตราสารทุนของบริษัทที่ไม่ใช่บริษัทจดทะเบียนในประเทศ | 4,282,938 | - |

| ตราสารทุนของบริษัทที่ไม่ใช่บริษัทจดทะเบียนต่างประเทศ | 134,361 | - |

| หน่วยลงทุนในกองทุนรวมอสังหาริมทรัพย์ในประเทศ | 7,550 | 8,900 |

| รวมสินทรัพย์ทางการเงินไม่หมุนเวียนอื่น | 14,440,950 | 13,291,782 |



| (หน่วย: พันบาท) | (หน่วย: พันบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2568 | 13,215,417 |

| ลงทุนเพิ่มในระหว่างงวด | 134,361 |

| การเปลี่ยนสถานะเงินลงทุนจากบริษัทร่วมเป็นตราสารทุนซึ่งวัดมูลค่า ยุติธรรมผ่านกำไรขาดทุนเบ็ดเสร็จอื่น (หมายเหตุ 8) | 4,138,095 |

| ขาดทุนจากการวัดมูลค่ายุติธรรมของเงินลงทุนผ่านกำไรขาดทุนเบ็ดเสร็จอื่น | (3,165,949) |

| ยอดคงเหลือ ณ วันที่ 30 กันยายน 2568 | 14,321,924 |



|  |  |  |  |  | (หน่วย: พันบาท) | (หน่วย: พันบาท) |

| บริษัท | ทุนเรียกชำระแล้ว | ทุนเรียกชำระแล้ว | ราคาทุน | ราคาทุน | เงินปันผลสำหรับงวดเก้าเดือน สิ้นสุดวันที่ | เงินปันผลสำหรับงวดเก้าเดือน สิ้นสุดวันที่ |

|  | 30 กันยายน | 31 ธันวาคม | 30 กันยายน | 31 ธันวาคม | 30 กันยายน | 30 กันยายน |

|  | 2568 | 2567 | 2568 | 2567 | 2568 | 2567 |

|  |  | (ตรวจสอบแล้ว) |  | (ตรวจสอบแล้ว) |  |  |

| บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) (“STEC”) | 1,525,107 | 1,525,107 | 17,902,082 | 17,902,082 | 1,519,080 | - |

| บริษัท สเตลล่าร์ คอนเน็กซ์ จำกัด (เดิมชื่อ “บริษัท สเตคอน โลจิสติกส์ แอนด์ ทรานสปอร์เทชั่น จำกัด”) | 5,010 | 10 | 5,010 | 10 | - | - |

| บริษัท สเตคอน เพาเวอร์ จำกัด | 533,000 | - | 517,076 | - | - | - |

| บริษัท สเตคเอ็กซ์ เวนเจอร์ส จำกัด | 57,500 | - | 17,666 | - | - | - |

| บริษัท สเตคอน โลจิสติกส์ แอนด์ ทรานสปอร์เทชั่น จำกัด (เดิมชื่อ “บริษัท ปทุมวัน เรียล เอสเทท จำกัด”) | 3,550 | - | 4,740 | - | - | - |

| Stecon Group Global Private Limited | 101 | - | 101 | - | - | - |

| รวม |  |  | 18,446,675 | 17,902,092 | 1,519,080 | - |



| (หน่วย: พันบาท) | (หน่วย: พันบาท) |

|  | งบการเงินรวม |

|  | มูลค่าตามบัญชี               ตามวิธีส่วนได้เสีย |

| ยอดคงเหลือ ณ วันที่ 1 มกราคม 2568 | - |

| ลงทุนเพิ่มในระหว่างงวด | 542,625 |

| ส่วนแบ่งขาดทุน | (8) |

| ยอดคงเหลือ ณ วันที่ 30 กันยายน 2568 | 542,617 |



| (หน่วย: พันบาท) | (หน่วย: พันบาท) |

|  | งบการเงินรวม |

|  | มูลค่าตามบัญชี               ตามวิธีส่วนได้เสีย |

| ยอดคงเหลือ ณ วันที่ 1 มกราคม 2568 | 6,159,184 |

| ลงทุนเพิ่มในระหว่างงวด | 1,054,900 |

| ลดลงจากเงินคืนทุนของบริษัทร่วมในระหว่างงวด | (27,921) |

| ส่วนแบ่งขาดทุน | (167,652) |

| ส่วนแบ่งกำไรขาดทุนเบ็ดเสร็จอื่น | (105,762) |

| การเปลี่ยนสถานะเงินลงทุนจากบริษัทร่วมเป็นตราสารทุนซึ่งวัดมูลค่า ยุติธรรมผ่านกำไรขาดทุนเบ็ดเสร็จอื่น | (3,795,909) |

| ยอดคงเหลือ ณ วันที่ 30 กันยายน 2568 | 3,116,840 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม |

|  | นอร์ทเทิร์น | อีสเทิร์น | รวม |

| มูลค่าตามบัญชีตามวิธีส่วนได้เสีย | 1,934,467 | 1,861,442 | 3,795,909 |

| ผลกำไรจากการวัดมูลค่ายุติธรรม | 176,171 | 166,015 | 342,186 |

| มูลค่ายุติธรรมของเงินลงทุน | 2,110,638 | 2,027,457 | 4,138,095 |

|  |  |  |  |

| ผลกำไรจากการวัดมูลค่ายุติธรรม | 176,171 | 166,015 | 342,186 |

| โอนส่วนแบ่งกำไรขาดทุนเบ็ดเสร็จอื่นใน บริษัทร่วมไปกำไรหรือขาดทุนจากการเปลี่ยนสถานะเงินลงทุนจากบริษัทร่วมเป็นตราสารทุนซึ่งวัดมูลค่ายุติธรรมผ่าน                          กำไรขาดทุนเบ็ดเสร็จอื่น | (159,554) | (152,965) | (312,519) |

| กำไรสุทธิจากการเปลี่ยนสถานะเงินลงทุนจากบริษัทร่วมเป็นตราสารทุนซึ่งวัดมูลค่ายุติธรรมผ่านกำไรขาดทุนเบ็ดเสร็จอื่น | 16,617 | 13,050 | 29,667 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม |

|  | นอร์ทเทิร์น | อีสเทิร์น |

| อัตราคิดลด (ร้อยละต่อปี) | 7.5 | 7.5 |

| รายได้ค่าโดยสาร (ล้านบาทต่อปี) | 811 - 18,518 | 623 - 14,150 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 5,230,578 | 4,443 |

| ซื้อเพิ่มระหว่างงวด | 1,504,048 | 15,922 |

| ค่าเสื่อมราคาสำหรับงวด | (536,786) | (1,334) |

| มูลค่าสุทธิของส่วนที่จำหน่ายระหว่างงวด | (12,354) | - |

| ยอดคงเหลือ ณ วันที่ 30 กันยายน 2568 | 6,185,486 | 19,031 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม |

|  | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |

| ตั๋วสัญญาใช้เงิน | 6,391,600 | 5,900,000 |

| เจ้าหนี้ทรัสต์รีซีท | 418,290 | 674,007 |

| รวม | 6,809,890 | 6,574,007 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่เกี่ยวข้องกัน (หมายเหตุ 2) | 85,443 | 153,689 | - | - |

| เจ้าหนี้การค้า - กิจการที่ไม่เกี่ยวข้องกัน | 7,213,341 | 5,202,983 | - | - |

| ต้นทุนที่ยังไม่เรียกชำระ | 3,348,851 | 3,924,928 | - | - |

| เจ้าหนี้อื่น - กิจการที่เกี่ยวข้องกัน (หมายเหตุ 2) | - | - | - | 21,741 |

| เจ้าหนี้อื่น - กิจการที่ไม่เกี่ยวข้องกัน | 913,964 | 247,678 | 699 | 3 |

| เจ้าหนี้จากการซื้อเงินลงทุน (หมายเหตุ 2) | 125 | - | 426,742 | - |

| ค่าใช้จ่ายค้างจ่าย | 250,998 | 76,369 | 7,800 | 1,028 |

| รวมเจ้าหนี้การค้าและเจ้าหนี้หมุนเวียนอื่น | 11,812,722 | 9,605,647 | 435,241 | 22,772 |



| (หน่วย: พันบาท) | (หน่วย: พันบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2568 | 479,202 |

| บวก: บันทึกสำรองเพิ่มในระหว่างงวด | 36,021 |

| หัก: ต้นทุนโครงการเกิดขึ้นจริงระหว่างงวด | (405,373) |

| ยอดคงเหลือ ณ วันที่ 30 กันยายน 2568 | 109,850 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม |

|  | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |

| เงินกู้ยืมระยะยาวจากสถาบันการเงิน | 452,910 | 583,514 |

| หัก: ส่วนที่ถึงกำหนดชำระภายในหนึ่งปี | (68,180) | (145,880) |

| เงินกู้ยืมระยะยาวจากสถาบันการเงิน - สุทธิจากส่วนที่ ถึงกำหนดชำระภายในหนึ่งปี | 384,730 | 437,634 |



| (หน่วย: พันบาท) | (หน่วย: พันบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2568 | 583,514 |

| บวก: กู้เพิ่มระหว่างงวด | 749,467 |

| หัก: จ่ายคืนเงินกู้ระหว่างงวด | (880,071) |

| ยอดคงเหลือ ณ วันที่ 30 กันยายน 2568 | 452,910 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| จำนวนเงินที่ต้องจ่ายตามสัญญาเช่า | 1,049,756 | 375,921 | 19,801 | 3,949 |

| หัก: ดอกเบี้ยรอการตัดจำหน่าย | (63,755) | (15,467) | (1,352) | (276) |

| รวม | 986,001 | 360,454 | 18,449 | 3,673 |

| หัก: ส่วนที่ถึงกำหนดชำระภายในหนึ่งปี | (325,715) | (188,507) | (4,801) | (970) |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | 660,286 | 171,947 | 13,648 | 2,703 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2568 | 360,454 | 3,673 |

| บวก: ทำสัญญาเช่าเพิ่มขึ้น | 1,122,764 | 15,758 |

| หัก: จ่ายชำระหนี้สินตามสัญญาเช่า | (497,217) | (982) |

| ยอดคงเหลือ ณ วันที่ 30 กันยายน 2568 | 986,001 | 18,449 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | หลังการปรับโครงสร้างกิจการ | ก่อนการปรับโครงสร้างกิจการ |  |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 28,750 | 27,928 | - | - |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 21,465 | (9,106) | 11 | - |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | 50,215 | 18,822 | 11 | - |

| ภาษีเงินได้ที่แสดงอยู่ในกำไรขาดทุนเบ็ดเสร็จอื่น | 223,792 | 720,707 | - | - |

|  |  |  |  |  |

|  |  |  |  |  |

|  |  |  |  |  |

|  |  |  |  |  |

|  |  |  |  |  |

|  |  |  |  |  |

|  |  |  |  |  |

|  |  |  |  |  |

| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | หลังการปรับโครงสร้างกิจการ | ก่อนการปรับโครงสร้างกิจการ |  |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 170,017 | 99,400 | - | - |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (7,166) | (32,172) | 11 | - |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | 162,851 | 67,228 | 11 | - |

| ภาษีเงินได้ที่แสดงอยู่ในกำไรขาดทุนเบ็ดเสร็จอื่น | (633,190) | 519,441 | - | - |



|  | หลังการปรับโครงสร้าง กิจการ | ก่อนการปรับโครงสร้าง กิจการ |  |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| กำไร (ขาดทุน) สำหรับงวดส่วนที่เป็นของผู้ถือหุ้นบริษัทฯ (พันบาท) | 163,270 | (154,217) | (19,195) | (7,381) |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,502,131 | 1,519,090 | 1,502,131 | 10 |

| กำไร (ขาดทุน) ต่อหุ้น (บาท) | 0.11 | (0.10) | (0.01) | (738.10) |



|  | หลังการปรับโครงสร้าง กิจการ | ก่อนการปรับโครงสร้าง กิจการ |  |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| กำไร (ขาดทุน) สำหรับงวดส่วนที่เป็นของผู้ถือหุ้นบริษัทฯ (พันบาท) | 1,016,869 | (118,440) | 1,457,185 | (8,571) |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,512,239 | 1,519,090 | 1,512,239 | 10 |

| กำไร (ขาดทุน) ต่อหุ้น (บาท) | 0.67 | (0.08) | 0.96 | (857.10) |



| (หน่วย: ล้าน) | (หน่วย: ล้าน) | (หน่วย: ล้าน) |

|  |  | งบการเงินรวม |

| บาท |  | 40 |

| หยวน |  | 18 |



| (หน่วย: ล้าน) | (หน่วย: ล้าน) | (หน่วย: ล้าน) |

|  |  | งบการเงินรวม |

| บาท |  | 28,200 |

| เยน |  | 37 |

| เหรียญสหรัฐอเมริกา |  | 1 |

| ยูโร |  | 34 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  |  | งบการเงินรวม |

| หนังสือค้ำประกันสัญญา |  | 21,138 |

| หนังสือค้ำประกันเงินรับล่วงหน้าและเงินประกันผลงาน |  | 16,881 |

| หนังสือค้ำประกันอื่น |  | 2,706 |

| รวม |  | 40,725 |